**JUDETUL CLUJ Avizat**

**CONSILIUL LOCAL AL Secretar general al comunei**

**COMUNEI BOBÂLNA**

**PROIECT DE HOTĂRAREA**

**Nr.75 din 14.11.2022**

**privind înregistrarea video-audio și transmiterea în direct a ședințelor**

**Consiliului Local al comunei Bobâlna , Județul Cluj**

**Consiliul local al comunei Bobâlna , județul Cluj , întrunit în ședință \_\_\_\_\_\_ în data de \_\_\_\_\_\_\_\_**

Având în vedere prevederile :

- art. 31 din Constituția României;

- Legii nr. 544/2001 privind liberul acces la informațiile de interes public, cu modificările și completările ulterioare ;

- art. 2 din Normele metodologice de aplicare a Legii nr. 544/2001 privind liberul acces la informațiile de interes public, aprobate prin H.G. nr.123/2002, cu modificările și completările ulterioare ;

- Legii nr. 52/2003 privind transparența decizională în administrația publică, republicată, cu modificările și completările ulterioare;

**Ţinând** seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;

**În conformitate** cu prevederile art. 129 alin. (1), alin. (2), lit. a, alin. (3), lit. a, art. 138, alin.(2),lit.c,) din OUG nr.57/2019 privind Codul Administrativ, cu modificările și completările ulterioare;

**Luând în considerare** :

-Referatul de aprobare al domnilor consilieri locali Petrean Dorin –Vasile- consilier din partea ALDE , Mânzat Adrian Vasile consilier din partea ALDE și Lăzăriciu Vlad –Alexandru consilier din partea ALDE, înregistrat sub nr.4920 din 14.11.2022 prin care se propune înregistrarea video-audio și transmiterea în direct a ședințelor Consiliului Local al Comunei Bobâlna , județul Cluj ;

- Raportul de specialitate al compartimentului de resort din cadrul aparatului de specialitate al primarului nominalizat în vederea analizării și întocmirii raportului la proiectul de hotărâre menționat;

H.C.L.Bobâlna nr.39 din 20.11.2020 privind aprobarea Regulamentului de organizare și funcționare a Consiliului Local al comunei Bobâlna , județul Cluj ;

-Avizele comisiilor de specialitate din cadrul Consiliului Local al comunei Bobâlna ;

- Avizul secretarului general al comunei Bobâlna ;

În temeiul art. 139 alin.(3) lit. i) şi art. 196 alin. (1) lit.a) din O.U.G. nr. 57/2019 privind Codul administrativ , cu modificările și completările ulterioare;

**H O T Ă R Ă Ș T E**

Art.1.- (1) Pentru a asigura caracterul public al ședințelor Consiliului local al comunei Bobâlna se aprobă înregistrarea video-audio și transmiterea pe site-ul oficial al Comunei Bobâlna [www.primariabobilna](http://www.primariabobilna).ro prin intermediul platformelor de streaming (Youtube, Facebook etc.). După încheierea ședinței, înregistrarea va fi disponibilă public.

(2) Înregistrările audio-video vor fi stocate timp de un an de zile în subsecțiunea special creată pe site-ul oficial [www.primariabobilna](http://www.primariabobilna).ro, Secțiunea Consiliul Local –Inregistrări ședințe.

Art.2.- Regulamentul de organizare și funcționare al Consiliul Local al comunei Bobâlna aprobat prin H.C.L. nr.39 din 20.11.2020 se completează prin includerea la art. 34 alin. (2) a literei d) care va avea următorul cuprins: ”d.) prin transmiterea, video și audio, a ședințelor Consiliului Local al Comunei Bobâlna pe site-ul oficial al comunei Bobâlna [www.primariabobilna](http://www.primariabobilna).ro” prin intermediul platformelor de streaming (Youtube, Facebook etc.).

Art.3.- (1) Înregistrările video-audio a ședințelor Consiliului Local al comunei Bobâlna , județul Cluj ,vor fi folosite la consemnarea în procesul-verbal al ședinței consiliului local a sintezei dezbaterilor din ședința consiliului, precum și modul în care și-a exercitat votul fiecare consilier în parte.

(2) În termen de 3 zile de la data aprobării procesului-verbal al ședinței, secretarul general al comunei Bobâlna afișează la sediul primăriei și publică pe pagina de internet a comunei Bobâlna o copie a procesului-verbal al ședinței.

Art.4.- Înregistrarea video-audio a ședințelor de consiliu se va face în regie proprie de către persoanele desemnate de primarul comunei Bobâlna din cadrul compartimentelor de resort ale aparatului de specialitate al primarului, care vor transmite link-ul sedinței administratorului site-ului în vederea publicarii pe site-ul [www.primariabobilna](http://www.primariabobilna).ro

Art.5.- Prezenta hotărâre poate fi atacată potrivit prevederilor Legii contenciosului administrativ nr.554/2004, cu modificările și completările ulterioare.

Art.6- Prevederile prezentei hotărâri vor fi duse la îndeplinire de primarul comunei Bobâlna și de compartimentele de resort din cadrul aparatului de specialitate al primarului.

Art.7. Secretarul general al comunei Bobâlna va comunica persoanelor și autorităților interesate prezenta hotărâre și va fi adusă la cunoștință publică, prin publicarea pe site-ul [www.primariabobilna](http://www.primariabobilna).ro - M.O.L, în termenele stabilite de lege.

Iniţiatori

conform art.136 alin.(1) din OUG nr.57/2019:

Consilieri locali:

Petrean Dorin –Vasile\_\_\_\_\_\_\_\_\_\_\_\_\_\_\_\_

Mânzat Adrian Vasile\_\_\_\_\_\_\_\_\_\_\_\_\_\_\_\_

Lăzăriciu Vlad –Alexandru \_\_\_\_\_\_\_\_\_\_\_\_